Hei Verden (film)

***Hei Verden*** er en norsk dokumentarfilm fra  regissert av Kenneth Slotterøy Elvebakk.   

## Produksjonsdata og visninger
Filmen er produsert av Kari Anne Moe og Gudmundur Gunnarsson i Fuglene AS, i co-produksjon med Therese Högberg i Bautafilm AB, TV 2 og SVT. Den finnes både i kinoversjon (88 min.), som tv-film (59 min.) og tv-serier (2 x 43 min. og 4 x 20 min.). Regi, manus og deler av foto er ved Kenneth Slotterøy Elvebakk. Simon Carlgren er hovedklipper. Ekstra klippere er Alba Lange og Torkel Gjørv. Filmfotografer er Nils Petter Lotherington, Thomas Furuholmen, Janne Lindgren, Martin Otterbeck, Lars Erlend Tubaas Øymo, Hilde Malme, Jakob Ingimundarson og Gudmundur Gunnarsson. Lyddesignet er av Håkon Lammetun. Dylan R. Hopkin er kolorist. Mye av musikken er komponert av Henrik Skram. Åpningsmusikk av Judah Just Kidding og rulletekstmusikk av Girl in Red.  

Filmproduksjonen ble støttet av Norsk Filminstitutt, Svensk Filminstitutt, TV 2, SVT, Viken Filmsenter, Norsk Kulturråd, Stiftelsen DAM(FRI og Rosa kompetanse), Fritt Ord og LO Norge. 

*Hei Verden* hadde premiere på Oslo Pix Film Festival 2. juni 2021 og internasjonal premiere på filmfestivalen Cinekid i Amsterdam samme år, der filmen deltok i konkurranseprogrammet «Best Children's Film». Filmen har deltatt på nærmere 60 internasjonale filmfestivaler i over 25 land, vunnet flere gjeve filmpriser. Blant annet i Canada og USA. Filmen er blitt vist på TV 2 og TV 2 Play, og SVT og SVT Play, og blitt sett av over  elever på ungdomsskolen i Norge gjennom Den kulturelle skolesekken, i tillegg til Pride-visninger og kinovisninger. Filmen har vært på turne i Nederland og Belgia, og flere skolevisninger i Sverige.  

## Handling
I filmen følger vi hovedpersonene Dina (13), Runa (12), Viktor (12) og Joachim (14) i litt over tre år. Alle befinner seg i starten av ungdomsskolen. Det de har tilfelles er at de er åpen skeive når filmen starter. De er de første som er åpent skeiv i egen klasse eller på egen skole. I et intervju med Periskop forklarer Elvebakk nærmere om bakgrunnen for filmen. Gunnar Iversen, professor i filmvitenskap ved Carleton University i Ottawa i Canada, skriver om Hei Verden og andre av regissørens skeive filmer i Rushprint.   

Mye av handlingen foregår på Grünerløkka og Fagerborg i Oslo, Holmestrand og Larvik.   

## Utmerkelser og nominasjoner
* Vinner av *Best Foreign Documentary Feature*, Atlanta DocuFest, USA, 2023
* Vinner av *Grand Jury Feature International Documentary Award,* Orlando International Film Festival, USA, 2022
* Vinner av *Special Prize for the Best Doc for Youth,* Pärnu International Documentary and Science Film Festival, Estland, 2022
* Vinner av *Nigel Moore Award for Youth Programming,* DOXA Documentary Film Festival, Canada, 2022
* Vinner av *Special Jury Award, Best Documentary Feature Film,* Providence Children's Film Festival, US, 2022
* Vinner av *Grand Pix Audience Award for Best Film*, Oslo Pix, 2021
* Vinner av *Audience Award, Best Film,* Tromsø International Film Festival Junior, 2021
* Hederlig omtale som «beste langfilm», Tromsø International Film Festival Junior, 2021
* Hederlig omtale *Youth Jury Award,* Nordische Filmtage Lübeck, Tyskland, 2021
* Hederlig omtale *Eurimages Co-Production Development Award,* Cinekid, Nederland, 2016

* Nominert til *Best Documentary Feature,* KASHISH Mumbai International Queer Film Festival, 2022
* Nominert som *Best Feature Nordic Documentary,* Västerås Film Festival, 2022
* Nominert til *Human Award,* Human International Documentary Film Festival, Oslo, 2022
* Nominert til *Best Nordic Documentary, Oslo Pix,* 2021
* Nominert til *Skamløsprisen,* «Sex og samfunn» i Oslo (Dina, Runa, Viktor, Joachim), 2021
* Nominert til *Children’s Choice Award,* Nordisk Panorama, Sverige, 2021
* I konkurransen *Best Children’s Film,* Cinekid, Nederland, 2021

## Referanser


## Eksterne lenker
* 
* Hei Verden støttet av Norsk Filminstitutt
* Hei Verden på TV 2 Play
* Hei Verden på SVT Play